Krita

Krita er rastateikniforrit (e. raster graphics editor) byggt á KDE-vangi og er einnig hluti af Calligra safninu. Krita er hannað sem stafrænt málunarforrit (e. digital painting application). Krita þykir að einhverju leyti undir áhrifum frá hugbúnaði eins og Corel Painter and SAI. Krita býður upp á nokkra lykil-eiginleika sem greinir það frá flestum samskonar forritum, þar á meðal er möguleikinn á að vinna bæði með punktafylki (e. bitmap) og vigurteikningar (e. vector illustration). Aðstandendur forritsins leggja jafnframt  áherslu á að einfalda notendaviðmótið og gera eiginleika, sem snúa að því að teikna og mála að þunga, að þungamiðju.

Krita er frjáls hugbúnaður og gefið út undir leyfi GNU General Public License 2. útgáfu eða nýrri. Krita var upphaflega gefið út sem hluti af KOffice útgáfu 1.4.0, þann 21. júní árið 2005.

Sýn.

Sýn Krita er, samkvæmt skilgreiningu á vefsíðu verkefnisins:

"Krita er KDE-forrit til teikninga og málunar sem býður upp á heildarlausn til sköpunar á stafrænum málverkum frá grunni fyrir fagfólk.

Þau svið myndlistar er Krita styður sérstaklega eru hugmyndalist (e. concept art), myndasögugerð og áferðarsköpun fyrir myndsetningu (e. rendering).

Með því að byggja á hráefnum, verkfærum og vinnubrögðum sem fyrir eru í raunveruleikanum styður Krita skapandi vinnu með því að þvælast ekki fyrir og með skjótri svörun."

Uppruni nafnsins.

Í fylgiskjali úr frumkóða Krita segir eftirfarandi:

"Krita er málunarforrit fyrir rastamyndir. Samkvæmt orðabókinni Brewer's Dictionary of Phrase and Fable er Krita einnig tekið úr hindúatrú en í Mahabharata er 'krita' tengt fullkomnun. Á sænsku er krita notað yfir lit og rita þýðir að lita".

Lukkudýrið.

Lukkudýrið fyrir Krita heitir Netíkornin Kiki og er manngerður íkorni sem var skapaður af Tyson Tan. Upprunleg útgáfa af Kiki var kynnt í umræðuvef KDE árið 2012 og var fyrst notuð í kynningarefni fyrir Krita 2.6. Breytt útgáfa af Kiki var síðan notuð í upphafsmynd Krita 2.8, sem og varningi tengdum forritinu.

Eiginleikar.

Krita býr yfir eftirfarandi eiginleikum:

Viðmót og vinnuumhverfi.

Viðmót Krita er auðveldlega aðlagað sem er sérstaklega hannað fyrir hefðbundna skjái og snertiskjái. Notendur mega breyta litaþemum, breyta táknmyndum í verkfærastika og færa til verkfærakvíar. Einnig er hægt að breyta flýtilyklum. Krita leyfir notendum að vista aðlöguð kvíasöfn sem vinnuumhverfi og leyfir notandanum að breyta á milli safnanna.

Kvíar.

Krita býður upp á eftirfarandi kvíar : forval, lagumsjón, rásaumsjón, ýmsir litavalmöguleikar, verkfæramöguleikar, formmöguleikar, samsetningarkví, afturkalla sögu, munsturvalmöguleikar, verkefnasett, forskriftir og ýmsar kvíar sem er hægt að nota við vigravinnu. Kvíar Krita er hægt að færa frjálslega um Krita gluggan og er meðal annars hægt að :

Pennslastýring.

Pennslastýring Krita hefur verið hönnuð með það í huga að einfalda málningarferlið. Notendur geta auðveldlega nálgast þær aðgerðir sem þeir nota mest.

Hægri-smells litatafla.

Þegar það er hægri-smellt á strigan í Krita, þá birtist hringlaga litatafla sem sýnir algengar aðgerðir. Þar á meðal eru:

Strigar.

Krita getur snúið og speglað striga í rauntíma með OpenGL hröðun sem stýður skjái með háa bitatölu. Krita er með stórt safn af valmöguleikum sem er hægt að nýta til þess að búa til striga sem líkist sem mest raunverulegum striga (og minnir minna á að striginn sé í hugbúnaði). Krita býður einnig upp á umvafs strigahap (einnig þekkt sem myndhliðrun) til þess að búa til óaðfinnanlegar áferðir.

Verkfæri.

Krita býður upp á mörg verkfæri sem vinna með rasta og vigra. Hvert verkfæri hefur sína valmöguleika.

Rastaverkfæri.

Krita býður upp á eftirfarandi rastaverkfæri: fríhendis, lína, rétthyrningur, sporbaugur, marghyrningur, marglína (e. polyline), stjarna, slóð, kvik hreyfing, fjölhendis, klippa, færa, breyta og vinda, mæla, fylla, halli, litaplokkari, aðstoðartól, sjónarhornsnet, net, fríhendis rétthyrningur, fríhendis sporbaugur, fríhendis val, fríhendis marghyrningur, fríhendis útlínur, fríhendis fylling, velja svipaðar liti, velja slóð, þysja og veltingur.

Vigraverkfæri.

Krita býður upp á eftirfarandi vigraverkfæri: slóð, velja, texti, listrænn texti, skrautskrift, fylla og halli.

Pennslakerfi.

Krita er hannað fyrir stafræn málverk. Krita er með breytanlegt pennslakerfi og er gefið út með fleiri en 100 forvöldum pennslum. Burstakerfi Krita býður upp á margar blöndunarstillingar og er með sjálfstæðar vélar fyrir eftirfarandi verkfæramódel: díla, bletta, afrita, síun, loðið, skáhlaða, áferð, litablettun, ferill, afmynda, tilraunagerð, net, ögn, rissa og úðabrúsar. Pennslastillingar er hægt að vista sem forval og deila. Krita 2.9 alpha styður einnig fjölbursta málun.

Afmarkanir.

Krita styður síur. Afrakstur síunnar er hægt að forskoða á myndinni í rauntíma.

Krita býður sjálfvirkt upp á eftirfarandi síur: stigs, litaaðlögunarkúrvur, birtustigs/mótsetningar kúrva, afmetta, umsnúið, sjálfvirk mótsetning, HSV aðlögun, díla, regndropa, olíumálning, Gauss móða, hreyfimóða, móða, linsumóða, litur í alpha, flytja lit, lágmarka rás, hámarka rás, efst/vinstri/neðri/hægri brúnaleit, sobel, skerpa, fjarlægja miðgildi, unsharp mask, fjarlægja suð með Gauss aðferð, minnka bylgjusuð, Upphleypa eingöngu lárétt/í allar áttir/(laplacian)/eingöngu lóðrétt/ með breytilegu dýpi/ lárétt og lóðrétt, litlir reitir, rúna horn, phong holuvörpun.

Lög.

Krita býður upp á marglaga ham. Á meðal þeirra má nefna: rasta lög, vigra lög, síunarlög, lög mynduð með forritunarleiðum og hópalög. Lög er hægt að draga og sleppa innan Krita, milli tilvika af Krita eða sem myndir til og frá öðrum forritum. Lög í Krita er hægt að snúa, skala, umbreyta og deila. Vigralög Krita styðja texta, vigraform og síur á vigraform.

Smiðir.

Smiðir í Krita búa til díla og er hægt að nota þá í smiðalögum. Krita býður upp á eftirfarandi smiði: litir og mynstur. Hægt er að bæta við fleiri smiðum sem hafa verið skrifaðir í C++.

Litastýring, litamódel og dýpt rása.

Krita notar alltaf litastýringu. Í Linux, ef skjárinn er rétt settur upp með colord eða oyranos (til eru GUI forritastillingar fyrir GNOME og KDE), er sjálfkrafa notast við skjástýringuna. Krita styður eftirfarandi litamódel til þess að búa til og breyta myndum: RGBA, Gray, CMYKA, Law, YCbCr, XYZ í 8 bita heiltölum, 16 bita heiltölur, 16 bita fleytipunkta, 32 bita fleytipunkta.

Studd skráarsnið.

Krita stuður mikinn fjölda skráarsniða. Skráarsniðið sem er notað innan Krita er Krita Document (.kra). Krita getur einnig notað OpenRaster document sem vistunarskráarsnið.

Saga.

Matthias Ettrich, upphafsmaður KDE, kom fyrst með hugmyndina að "KImage Shop" þann 24 maí 1999, eftir að almenn vonbrigði með notendaviðmót GIMP. Líkt og nafnið gefur til kynna, þá átti KImage Shop að vera klón af Photoshop. Áður en forritið var gefið út þá var það kallað KImageShop og síðar Krayon þangað til að nafninu var breytt af ótta við lögsóknir. Árið 2004 var komin löngun til að breyta áherslum Krita : "Ég vill að Krita skipi sama sess og Corel Painter í Windows heiminum en ekki Photoshop."

Krita Sketch.

Í desember 2012 kom út ný útgáfa af Krita sem var sérstaklega hönnuð fyrir snertiskjái. Útgáfan var afrakstur samvinnu Intel og Krita. Krita Sketch var hannað að mestu með Windows 7 og 8 í huga og notar “Modern UI” þemað sem Microsoft bjó til fyrir Windows 8.["citation needed"]

Krita Foundation og Krita Studio.

Krita Foundation var stofnað í desember 2012 til þess að styðja við Krita. Til þess að fjármagna þróun Krita Desktop og Krita Sketch, gaf KO GmbH út nýja útgáfu af Krita sem bauð upp á greidda hugbúnaðarþjónustu. Þessi útgáfa var viðbót við Krita Desktop og átti að nota við kvikmyndagerð og í GFX stúdíóum.